GST Tuomo Kemppaisen viesti Piirikuvernöörin tiedotteeseen n:o 3.

Arvoisat Lionsit. Uusi kausi on jo hyvässä vauhdissa ja syyskauden toiminta parhaimmillaan. UutenaGST:nä olen kiinnittänyt huomiota meidän yhteiseen varainhankintaan, Lions Arvat ja niiden myyntiin. Lions liiton tavoite on saada 25.000 arpaa myydyksi, josta E-piirimme tavoite on 1.855. Tavoitteella pyritään valtakunnallisesti keräämään nettomääräisesti noin 80.000 euroa nuorisotyön hyväksi.

 Keskimäärin jokainen klubi on saanut myytäväksi 27 arpaa, joten tehtävä ei liene millekään klubille mahdoton hoitaa. Piirimme 84 klubista 12 oli palautanut 20.9. mennessä heille myyntiin lähetetyt arvat, yhteensä 300 kpl. Mielestäni nyt on kyse enemmänkin periaatteesta, haluammeko ja olemmeko sitoutuneet yhteisesti asetettujen tavoitteiden saavuttamiseen. Toki ymmärrän sen näkemyksen, että näistä ei suoraan klubille tule palautusta, mutta kysymyksessä on valtakunnallisesti tärkeä nuorison eteen tehtävä työ. Valtakunnallinen työ nuorison eteen voi koskettaa myös teidän kuntaanne, joten tätä valtakunnallista toimintaa kannattaa myös hyödyntää kertoessanne Lions -toiminnastamme omalla paikkakunnallanne!

Toivon vilpittömästi, että hoidamme tästä tavoitteestaklubeille asetetun osuutemme.

Huomioittehan, että arvoissa on hyvät palkinnot, joista jo moni arvanostaja on päässyt nauttimaan.

Toivotan kaikille klubeille ja lioneille kaikkea hyvää, onnea ja menestystä työssänne.

Ystävällisin terveisin!

Tuomo Kemppainen

GST

LC Parkano